open-index/open-wikipedia-markdown huggingface dataset:
মার্শেলিন বার্ট্রান্ড

**মার্সিয়া লিন "মার্শেলিন" বার্ট্রান্ড** () (৯ মে, ১৯৫০ &ndash; ২৭ জানুয়ারি, ২০০৭) একজন মার্কিন অভিনেত্রী।

## প্রাথমিক জীবন
যুক্তরাষ্ট্রের ইলিনয়ের রিভারডেল শহরে বার্ট্রান্ড জন্মগ্রহণ করেন। তার মায়ের নাম লুইস জুন ও বাবা রোল্যান্ড এফ. বার্ট্রান্ড। বার্ট্রান্ডের রেলিঘ বার্ট্রান্ড নামে এক ভাই, ও ডেবি বার্ট্রান্ড নামের এক বোন রয়েছে। বার্ট্রান্ড, তার বাবার দিক থেকে ফরাসী-কানাডীয় ও জাতিতে একজন ইরোকুইশান, এবং জ্যাকারি ক্লোশিয়ে-এর বংশদ্ভূত।.

তার কন্যা অ্যাঞ্জেলিনা জোলির জন্য বার্ট্রান্ডকে প্রায়শই একজন ফরাসি অভিনেত্রী মনে করা হয়, যদিও তা ভুল। এ বিষয়ে অ্যাঞ্জেলিনা জোলির নিজের বক্তব্য, “আমার মা একজন ফরাসি থেকেও বেশিকিছু। তাঁর খেলাধুলা ও বেড়ে ওঠা সবই দাদা-দাদীর বসবাসের স্থানে।” ১৯৬৫ সালে বার্ট্রান্ডের পরিবার শিকাগো থেকে বেভারলি হিলস-এ স্থানান্তরিত হয়। তিনি পড়াশোনাও করেন বেভারলি হিলস হাই স্কুলে।

## পাদটীকা

## তথ্যসূত্র
* 
* 
* মার্শেলিন বার্ট্রান্ডের উইল - পিডিএফ-এ খুলবে।

বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:১৯৫০-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:ডিম্বাশয়ের ক্যান্সারে মৃত্যু
বিষয়শ্রেণী:ভইট পরিবার
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী চলচ্চিত্র প্রযোজক
বিষয়শ্রেণী:২১শ শতাব্দীর মার্কিন নারী
ডাভোস

[thumb|right|250px|উপর থেকে, '''উপরে:''' জের্টিশ উপত্যকার দৃশ্য; '''মাঝে:''' [ওয়ার্ল্ড ইকোনমিক ফোরাম|ওয়ার্ল্ড ইকোনমিক ফোরামের অধিবেশন কেন্দ্র, এবং **নিচে:** পাহাড়ের ওপর থেকে সম্পূর্ণ ডাভোস শহরের দৃশ্য]]

**ডাভোস** () সুইজারল্যান্ডের পূর্ব প্রান্তে অবস্থিত ক্ষুদ্র একটি শহর যা ওয়ার্ল্ড ইকোনমিক ফোরামের অনুষ্ঠানস্থল হিসেবে ১৯৭১ খ্রীস্টাব্দ থেকে আন্তর্জাতিক প্রসিদ্ধি লাভ করেছে। শহরটি লান্ডভাসার নদীর তীরে, আল্পস পর্বতমালার প্লেসুর এবং আলবুলা পর্বতশ্রেণীর মধ্যবর্তী উপত্যকায় অবস্থিত। কাছেই রয়েছে ইতালি ও অস্ট্রিয়ার সীমান্ত।  সমুদ্র তলদেশ থেকে শহরের উচ্চতা ১৫৬০ মিটার। বস্তুত এটি ইউরোপের এটি সর্বোচ্চ শহর। সুইজারল্যান্ডের বৃহত্তম স্কি অবকাশযাপন কেন্দ্র এখানেই অবস্থিত। এছাড়া এখানে প্রতি বছর ষ্পেঙলার কাপ নামের একটি আইস হকি প্রতিযোগিতা অনুষ্ঠিত হয়।

১৮৬০ খ্রিষ্টাব্দ থেকে শহরটি স্বাস্থ্যনিবাস হিসাবে দৃষ্টি আকর্ষণ করতে শুরু করে। ১৯৩০ খ্রিষ্টাব্দ থেকে এটি একটি আন্তর্জাতিক ক্রীড়াকেন্দ্র হিসাবে বিখ্যাত হয়ে ওঠে। প্রায় সারা বছর বরফের আস্তরণ শহরটিকে শীতার্ত করে রাখে। প্রায় আড়াই মাইল বিস্তৃত ডাভোস দুটি অংশে বিভক্তঃ ডাভোস-ডর্ফ এবং ডাভোস-প্লাৎস। এই ডাভোসে ১৮৮২ খ্রীস্টাব্দে স্বাস্থ্যোদ্ধারে এসে ইংরেজ সাহিত্যিক রবার্ট লুই স্টিভেনসন তার বিখ্যাত উপন্যাস *[[ট্রেজার আইল্যান্ড]]* লেখা শেষ করেছিলেন। টমাস মান ১৯১১ খ্রীস্টাব্দে এখানে স্ত্রীর সঙ্গে সময় কাটিয়ে *Der Zauberberg* (*ডের ৎসাউবারবের্গ* / ইংরেজি *The Magic Mountain*) উপন্যাসটি লিখতে উদ্বুদ্ধ হয়েছিলেন।

ডাভোস শহরটি দুই কারণে বিখ্যাত। একটি হচ্ছে ওয়ার্ল্ড ইকোনমিক ফোরামের আয়োজক শহর হিসেবে। ওয়ার্ল্ড ইকোনমিক ফোরাম একটি বার্ষিক সভা যেখানে বিশ্বের বিভিন্ন অর্থনৈতিক ও রাজনৈতিক কর্তা ব্যক্তিত্বরা একত্রিত হন। সভাটি সাধারণত ডাভোস নামেই পরিচিত। আরেকটি দিক হচ্ছে বার্ষিক ষ্পেঙলার কাপ আইস হকি প্রতিযোগিতার আয়োজন। এটির আয়োজক স্থানীয় এইচসি ডাভোস হকি দল। এছাড়া সুইজারল্যান্ডের বৃহত্তম আইসহকি অবকাশকেন্দ্রটি ডাভোসে অবস্থিত। ১৪ মার্চ, ২০০৩-এ এখানে উইন্টার জ্যাম অনুষ্ঠিত হয়, এবং এতে সাম ৪১, ক্রেইজি টাউন, এবং গুয়ানো এপ্‌স-এর মতো উল্লেখযোগ্য ব্যান্ড অংশগ্রহণ করে।

## তথ্যসূত্র


## বহিঃসংযোগ

* Davos.ch - Official website tourism information
* ''The Junkerboden under Snow'' in Davos from Kirchner, in YOUR CITY AT THE THYSSEN, a Thyssen Museum's project on Flickr
* Pictures Davos
* Municipality of Davos  - Official website
* 

বিষয়শ্রেণী:সুইজারল্যান্ডের শহর
বিশ্ব অর্থনৈতিক ফোরাম

**বিশ্ব অর্থনৈতিক ফোরাম** (WEF) হচ্ছে সুইজারল্যান্ডের জেনেভা ভিত্তিক অলাভজনক সংস্থা। বিশেষ করে প্রতি বছর সুইজারল্যান্ডের ডাভোসে এর সভা অনুষ্ঠানের জন্য সংগঠনটি পরিচিত। সংগঠনটির সভায় চলতি বিশ্বের স্বাস্থ্য ও পরিবেশ সম্পর্কিত সবচেয়ে গুরুত্বপূর্ণ বিষয় নিয়ে আলোচনার জন্য বিশ্বের সর্বোচ্চ ব্যবসায়িক ব্যক্তিত্ব, আন্তর্জাতিক রাজনৈতিক নেতা, খ্যাতনামা বুদ্ধিজীবী, ও সাংবাদিকদের আমন্ত্রণ জানানো হয়। এছাড়াও এই সংস্থা চীনে প্রতি বছর "অ্যানুয়াল মিটিং অফ দ্য নিউ চ্যাম্পিয়নস" এবং বছর জুড়ে ধারাবাহিক কয়েকটি অঞ্চলভিত্তিক সভার আয়োজন করে। ২০০৮ সালে অঞ্চলভিত্তিক এই সভাগুলো অনুষ্ঠিত হয়, ইউরোপ, মধ্য এশিয়া, পূর্ব এশিয়া, রাশিয়া সিইও রাউন্ডটেবিল, আফ্রিকা, মধ্য প্রাচ্য, এবং ল্যাটিন আমেরিকা তে ওয়ার্ল্ড ইকোনমিক ফোরামে। ঐ বছরে সংস্থাটি দুবাইয়ে "সামিট অন গ্লোবাল এজেন্ডা" নামে একটি আলাদা সভারও আয়োজন করে।

১৯৭১ সালে ক্লাউস শোয়াব নামক সুইজারল্যান্ডের ব্যবসায় শিক্ষার একজন অধ্যাপক বিশ্ব অর্থনৈতিক ফোরামের গোড়াপত্তন করেন। সভার আয়োজন ছাড়াও এই সংগঠনটি বিভিন্ন গবেষণা প্রতিবেদন ও বিভিন্ন অঞ্চলে সুনির্দিষ্ট কাজে এর সদস্যদের কাজ করতে উৎসাহী করে।

## তথ্যসূত্র

## বহিঃসংযোগ

* দাপ্তরিক ওয়েবসাইট

বিষয়শ্রেণী:অর্থনৈতিক সংগঠন
বিষয়শ্রেণী:১৯৭১-এ অর্থনীতি
বিষয়শ্রেণী:ওকালতি দল
বিষয়শ্রেণী:১৯৭১-এ প্রতিষ্ঠিত সংগঠন
জ্যাকুইলিন বিসেট

**জ্যাকুইলিন বিসেট** () (জন্ম: ১৩ সেপ্টেম্বর, ১৯৪৪) একজন ব্রিটিশ অভিনেত্রী। তিনি চারবার গোল্ডেন গ্লোব পুরস্কার ও একবার এমি পুরস্কারের জন্য মনোনীত হয়েছেন। তার অভিনীত জনপ্রিয় চলচ্চিত্রগুলোর মধ্যে আছে, *[[বুল্লিট]]* (১৯৬৮), *[[এয়ারপোর্ট (চলচ্চিত্র)|এয়ারপোর্ট]]* (১৯৭০), *[[দ্য ডিপ (চলচ্চিত্র)|দ্য ডিপ]]* (১৯৭৭), এবং *[[ক্লাস (চলচ্চিত্র)|ক্লাস]]* (১৯৮৩)। সাম্প্রতিক বছরগুলোতে তাকে বিভিন্ন টেলিভিশন অনুষ্ঠানে দেখা যাচ্ছে, এর মধ্যে উল্লেখযোগ্যভাবে ২০০৬ সালে কয়েকবার দেখা গেছে এফএক্স টেলিভিশন চ্যানেলের ধারাবাহিক *নিপ/ট্রাক*-এ।

## প্রাথমিক জীবন ও পরিবার
যুক্তরাজ্যের সারে জেলার, ওয়েইবার্গে বিসেটের জন্ম। তার জন্ম নাম ছিলো **উইনিফ্রেড জ্যাকুইলিন ফ্রেইজার-বিসেট**। তার মা আর্লেট আলাক্সান্ডার পেশায় ছিলেন একজন আইনজীবী, বাবা ম্যাক্স ফ্রেইজার বিসেট ছিলেন একজন চিকিৎসক। বার্কশায়ারের টাইলহার্স্টে তিনি বেড়ে ওঠেন। বিসেটের বাবা ছিলেন স্কটিশ ও মা ছিলেন একাধারে ফরাসি ও ইংরেজ বংশদ্ভূত। দ্বিতীয় বিশ্বযুদ্ধের বিসেটের মা জার্মানদের কাছ থেকে বাঁচার উদ্দেশ্যে ব্রিটিশ সেনাবাহিনী যানের সাথে সাইকেলে করে ফ্রান্স থেকে ইংল্যান্ডে আসেন। ম্যাক্স ফ্রেইজার বিসেট নামে বিসেটের এক ভাই আছে। মায়ের শিক্ষাদানের কারণে বিসেট জড়তাহীনভাবে ফরাসি ভাষায় কথা বলতে পারেন। তিনি লন্ডনের একটি ফরাসি মাধ্যমের স্কুল লাইসি ফ্রনসোঁয়া চার্লস দ্য গ্যালে-তে পড়াশোনা করেছেন। বিসেট যখন কিশোরী, তখন তার মা'র মাল্টিপল স্কেলেরোসিস রোগ ধরা পড়ে। ২৮ বছর সংসার জীবনের পর, ১৯৬৮ সালে বিসেটের মা-বাবার বিবাহবিচ্ছেদ ঘটে। এরপর বিসেট তার মাকে সাহায্য করার জন্য মায়ের কাছে চলে যান। তিনি ব্যালে নৃত্যের পাঠ নেওয়া শুরু করেন, এবং এই পাঠগ্রহণের খরচ যোগাতে ফ্যাশন মডেলিং শুরু করেন। ব্রেইন টিউমার-এ আক্রান্ত হয়ে ১৯৮২ সালে ৭১ বছর বয়সে বিসেটের বাবার মৃত্যু হয়, এবং তার মায়ের মৃত্যু হয় ১৯৯৯ সালে।

## তথ্যসূত্র

## বহিঃসংযোগ

* 
* 
* জ্যাকুইলিন বিসেট সাক্ষাৎকার
* জ্যাকুইলিন বিসেটের ভক্তদের ওয়েবসাইট
* 

বিষয়শ্রেণী:১৯৪৪-এ জন্ম
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
বিষয়শ্রেণী:ফরাসি বংশোদ্ভূত ইংরেজ ব্যক্তি
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
ম্যাক্সিমিলিয়ান শেল

**ম্যাক্সিমিলিয়ান শেল** () (জন্ম: ৮ ডিসেম্বর, ১৯৩০; মৃত্যু: ১ ফেব্রুয়ারি, ২০১৪) একজন একাডেমি পুরস্কার বিজয়ী অস্ট্রীয় চলচ্চিত্র অভিনেতা। সেই সাথে তিনি একজন লেখক, পরিচালক, ও প্রযোজক।

## প্রাথমিক জীবন
শেলের জন্ম অস্ট্রিয়ার রাজধানী ভিয়েনায়। তার মা মার্গারেট নো ভন নর্ডবার্গ ও বাবা হারম্যান ফার্ডিনান্ড শেল (de)। তার বাবা জাতিতে সুইস এবং পেশায় একজন কবি ও লেখক। এছাড়া তার একটা ওষুধের দোকান আছেন। ম্যাক্সিমিলিয়ান শেল অভিনয় পরিবার থেকে আগত। শেলের প্রয়াত বড় বোন মারিয়া শেলও একজন অভিনত্রী ছিলেন; সেই সাথে তার আরো দুই ভাইবোন কার্ল এবং ইম্মি শেল, এবং তাদের চাচাতো বোন ক্যাথরিন শেল। ১৯৩৮ সালে শেল পরিবার সুইজারল্যান্ডের জুরিখে স্থানান্তরিত হয়। সেখানে যুবক ম্যাক্সিমিলিয়ান সুইস সেনাবাহিনীতে কাজ করেছিলেন, তার পদমর্যাদা ছিলো কর্পোরাল। সুইজারল্যান্ডের বাজেল থিয়েটারে শেলের অভিনয়ের শুরু।

## ব্যক্তিগত জীবন
২০০০ সালে শেলের ডায়াবেটিস ধরা পড়ে। সে সময় তিনি চলচ্চিত্র *জাজমেন্ট অ্যাট নুরেমবার্গ*-এর মঞ্চরূপে অভিনয় করছিলেন। মানবতার বিরূদ্ধে অপরাধের প্রতি প্রতিবাদ জানাতে গিয়ে তিনি তার সরকার পক্ষের উকিলের চরিত্র পরিবর্তন করে মূল বিচারকের চরিত্রে অভিনয় করেন।

১৯৬০-এর দশকের মাঝামাঝি শেল আফ্রিকান আমেরিকান ফ্যাশন মডেল ডনিয়েল লুনার সাথে প্রেম শুরু করেন, এবং তাকে বিয়ে করার ব্যাপারেও অগ্রসর হন। যদিও পরবর্তীকালে তাদের এই বিয়েটি হয় নি। পরবর্তীকালে তিনি বিখ্যাত রাশিয়ান অভিনেত্রী নাটালিয়া আন্দ্রেইচেঙ্কোকে বিয়ে করেন, যার সাথে তার দেখা হয় টেলিভিশন ধারাবাহিক *[[পিটার দ্য গ্রেট (টেলিভিশন ধারাবাহিক)|পিটার দ্য গ্রেট]]*-এর নির্মাণের সময়। এই দম্পতির একটি কন্যা সন্তান আছে, যাঁর নাম অ্যানেস্তেশিয়া শেল (জন্ম: ১৯৮৯)। বর্তমানে তারা অস্ট্রিয়াতে বসবাস করছেন।

জন ভইট ও মার্শেলিন বার্ট্রান্ডের কন্যা অ্যাঞ্জেলিনা জোলিকে শেল ধর্মকন্যারূপে গ্রহণ করেছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৩০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:অস্ট্রীয় চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক
বিষয়শ্রেণী:২০শ শতাব্দীর অস্ট্রীয় অভিনেতা
বিষয়শ্রেণী:২১শ শতাব্দীর অস্ট্রীয় অভিনেতা
বিষয়শ্রেণী:অস্ট্রীয় টেলিভিশন অভিনেতা
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:শেকসপিয়রীয় অভিনেতা
বিষয়শ্রেণী:অস্ট্রিয়ায় নিউমোনিয়ায় মৃত্যু
বিষয়শ্রেণী:ইউনিভার্সিটি কলেজ স্কুলে শিক্ষিত ব্যক্তি
বিষয়শ্রেণী:জুরিখ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাসেল বিশ্ববিদ্যালয়ের প্রাক্তন শিক্ষার্থী
তালমুদ

thumb|right|300px|সম্পূর্ণ এক সেট ব্যাবিলনীয় তামুদ।
**তালমুদ** (ইংরেজি ভাষায়: Talmud, হিব্রু ভাষায: תלמוד, talmūd এর অর্থ হল LMD থেকে শিক্ষাদান, অধ্যয়ন করা, আলোচনা করা) ইহুদিদের একটি পবিত্র গ্রন্থ, তৌরাতের মত নয়। এটি কেবল ইহুদিদের দ্বারা মৌখিক আইন হিসেবে পরিচিত। একে সিনাই পর্বতে মুসার মাধ্যমে প্রকাশ করা হয়েছিল এবং রোমানরা জয় করার আগে পর্যন্ত যুগ যুগ ধরে চলে আসছিল। তালমুদ লেখতে নিযুক্ত করা শুরু হয়েছিল যখন, তাদের দ্বিতীয় উপাসনাগৃহ ধ্বংস হয়ে যায়। কারণ তারা ভয় পেয়েছিল যে ইসরায়েলের ধর্মীয় প্রতিষ্ঠান অন্তর্ধান করতে পারে।

তালমুদ একক ব্যক্তির দ্বারা লিখিত হয়নি , বরং বহু শতাব্দী ধরে বহু পণ্ডিত দ্বারা সংকলিত এবং সম্পাদিত হয়েছে।তালমুদের প্রথম অংশ হল মিশনাহ, যা দ্বিতীয় শতাব্দীতে রাব্বি ইয়েহুদা হানাসি কর্তৃক সংকলিত মৌখিক আইনের একটি লিখিত রেকর্ড।  ব্যাবিলনীয় তালমুদ, যা অধিকতর পঠিত সংস্করণ, মূলত ৫ম এবং ৬ষ্ঠ শতাব্দীর দিকে রাভ আশি এবংদ্বিতীয় রাভিনা  দ্বারা সংকলিত হয়েছিল।তালমুদের মধ্যে হালাখা, ইহুদি নীতিশাস্ত্র, দর্শন, রীতিনীতি, ইতিহাস এবং লোককাহিনী এবং অন্যান্য অনেক বিষয় সহ বিভিন্ন বিষয়ে হাজার হাজার রাব্বির শিক্ষা এবং মতামত অন্তর্ভুক্ত রয়েছে।

তাওরাতের অর্থ এবং তার লেখা সর্ম্পকে পণ্ডিত (*hakhamim*) এবং শিক্ষকদের (*rabbanim*) মধ্যে তালমুদে একটি বিতর্ক সংগ্রহ রয়েছে। এটি দুই ভাগে ভাগ করা হয়েছেঃ

* মিশনাহ (পুনরাবৃত্তি) (সি. ২০০ সাধারণ যুগ), সর্বাপেক্ষা প্রাচীন শিক্ষকদের বিতর্ক অন্তর্ভুক্ত করে (দ্বিতীয় শতাব্দী পর্যন্ত);
* জেমারা (সম্পূর্ণতা) (সি. ৫০০ সাধারণ যুগ), দ্বিতীয় এবং পঞ্চম শতকের মধ্যে লিখা হয়েছে যা মিশনাহর মূল পাঠসংক্রান্ত একটি বিশ্লেষণ দেয়।

## আরও দেখুন
* .Talmud, jewishencyclopedia.com
* Talmud Yerushalmi  (হিব্রু ভাষায়)
* The Talmud in Anti-Semitic Polemics, Anti-Defamation League

বিষয়শ্রেণী:ধর্মগ্রন্থ
বিষয়শ্রেণী:ইহুদি ধর্ম
বিষয়শ্রেণী:প্রাচীন হিব্রু গ্রন্থ
বিষয়শ্রেণী:ইহুদি আইনে হিব্রু শব্দ ও বাক্যাংশ
কৃত্রিম বৃষ্টিপাত

থাম্ব|300x300পিক্সেল|কৃত্রিম বৃষ্টিপাত স্থল জেনারেটর, প্লেন বা রকেট দ্বারা করা যেতে পারে
**কৃত্রিম বৃষ্টিপাত** হলো প্রকৃতির ওপর বৈজ্ঞানিক প্রভাব খাটিয়ে সংঘটিত বৃষ্টিপাত। এ জন্যে প্রথমত মেঘ সৃষ্টি করতে হয়; দ্বিতীয় পর্যায়ে এই মেঘকে বৃষ্টিপাতের উপযোগী অবস্থায় নিয়ে আসতে হয় এবং শেষতঃ মেঘ গলিয়ে বৃষ্টি ঝরানো হয়। তবে সচরাচর আকাশে ভাসমান মেঘকে জলের ফোঁটায় পরিণত করে কৃত্রিম বৃষ্টিপাত ঘটানো হয়।

## বাতাসের ঘনীভবন
প্রথম পর্যায়ে যেখানে বৃষ্টিপাত আবশ্যক সেখানে রাসায়নিক ব্যবহার করে মেঘ সৃষ্টি করা হয়। ক্যালসিয়াম ক্লোরাইড, ক্যালসিয়াম কার্বাইড, ক্যালসিয়াম অক্সাইড, ইউরিয়া এবং লবণ মিশ্রিত একটি রাসায়নিক অথবা ইউরিয়ার সঙ্গে অ্যামোনিয়াম নাইট্রেট মিশিয়ে প্রস্তুত একটি রাসায়নিক মেঘ সৃষ্টিতে ব্যবহার করা হয়। এই রাসায়নিক বায়ু থেকে আর্দ্রতা আহরণকরত ঘনীভবন প্রক্রিয়ার সূত্রপাত ঘটায়।

## মেঘসৃষ্টি
দ্বিতীয় পর্যায়ে রাসায়নিকের সাহায্যে মেঘপুঞ্জ তৈরি করা হয়। এ প্রক্রিয়ায় রান্নার লবণ বা সোডিয়াম ক্লোরাইড, টি-১ ফর্মুলা, ইউরিয়া, অ্যামোনিয়াম নাইট্রেট, শুকেনো বরফ এবং কখনো কখনো ক্যালসিয়াম ক্লোরাইড ব্যবহার করা হয়। এতে মেঘের দ্রুত ঘনীভবন হয় এবং তা পতনশীল অবস্থায় পৌছেঁ।

## বৃষ্টিপাত
তৃতীয় পর্যায়ে বিমানের সাহায্যে মেঘরাশির ওপর সিলভার আয়োডাইড নামক রাসায়নিক পদের্থের স্ফটিকদানা (বা কখনো কখনো বিচূর্ণ শুকেনো বরফ) ছড়িয়ে দিয়ে মেঘধৃত আর্দ্রতাকে বড়-বড় পানির ফোঁটায় পরিণত করা হয় যা আর বাতাসে ভাসতে না-পেরে মাটিতে নেমে আসে এবং বৃষ্টিপাত সংঘটিত হয়। বিকল্পে, মেঘপুঞ্জ লক্ষ্য করে রাসায়নিকপূর্ণ রকেট ছোঁড়া হয়ে থাকে।

## মেঘ আছে বৃষ্টি নেই
প্রায়শঃ এমন অবস্থা দেখা যায় যে আকাশে মেঘ আছে অথচ বৃষ্টি হচ্ছে না। অতি শীতল মেঘে তুষার কণা জমে যায়, জল আর থাকে না। তখন বিমান থেকে রাসায়নিক ছিটিয়ে অতি শীতল (সুপারকুলিং) অবস্থা নষ্ট করে দেয়া হয়; মেঘ তখন জলে পরিণত হয় এবং বৃষ্টির ফোঁটায় মাটিতে নিপতিত হয়।

## তথ্যসূত্র

## গ্রন্থসূত্র
ইফফাত আরাঃ *জানার আছে অনেক কিছু*, ১৯৯৯, দেশ প্রকাশন, আজিজ সুপারমার্কেট, ঢাকা।

বিষয়শ্রেণী:আবহাওয়াবিজ্ঞান
কোয়ার্ক-গ্লুয়ন প্লাজমা

কোয়ান্টাম ক্রোমোডাইনামিক্সে **কোয়ার্ক-গ্লুয়ন প্লাজমা** বা **কোয়ার্ক-গ্লুয়ন স্যুপ** হলো পদার্থের এমন এক দশা যা অতি উচ্চ তাপমাত্রা এবং/বা চাপে বিদ্যমান থাকে। পদার্থের এই দশাটি অনন্ত স্পর্শক স্বাধীন সবল মিথস্ক্রিয়াশীল কোয়ার্ক ও গ্লুয়নের সমন্বয়ে গঠিত হয় এবং তা সাধারণত পারমাণবিক নিউক্লিয়াস বা অন্যান্য হ্যাড্রনের রং বন্ধনের মাঝে সীমাবদ্ধ থাকে।

## তথ্যসূত্র

বিষয়শ্রেণী:কোয়ার্ক পদার্থ
বিষয়শ্রেণী:মৌলিক কণিকা
বিষয়শ্রেণী:পদার্থের দশা
বিষয়শ্রেণী:বহিরাগত পদার্থ
দাগেরোচিত্র

[thumb|''লাত্যলিয়ে দ্য লার্তিস্ত'' (''L’Atelier de l'artiste'', "শিল্পীর কর্মশালা"), ১৮৩৭ সালে [দাগের|দাগেরের তোলা একটি দাগেরোচিত্র]]
**দাগেরোচিত্রগ্রহণ** বা মূল ফরাসি ভাষায় **দাগেরেওতিপি** () হলো আলোকচিত্র ধারণের ইতিহাসের প্রথম জনপ্রিয় ও বাণিজ্যিকভাবে সফল আলোকচিত্রধারণ প্রক্রিয়া। এই প্রক্রিয়ায় উৎপাদিত আলোকচিত্রকে **দাগেরোচিত্র** বা মূল ফরাসি ভাষায় **দাগেরেওতিপ** () বলে। পদ্ধতিটি ১৮৪০ ও ১৮৫০-এর দশকে ব্যাপকভাবে প্রচলিত ছিল। ফরাসি উদ্ভাবক লুই দাগের-এর (ফরাসি: Louis Daguerre) নামানুসারে পদ্ধতিটির নামকরণ করা হয়েছে, যিনি ১৯৩৯ সালে বিশ্বব্যাপী পদ্ধতিটি প্রকাশ করেন।  এই পদ্ধতিতে আয়োডিন বাষ্পের মাধ্যমে জমা করা সিলভার হ্যালাইডের আস্তরবিশিষ্ট আয়নার মত নিখুঁত সমতল রূপার পাতের উপর সরাসরি বস্তুর প্রতিবিম্ব ফেলা হয়। পরবর্তী উন্নত সংষ্করণে ব্রোমিন এবং ক্লোরিনের বাষ্পও ব্যবহার করা হয়েছে, যার ফলে আলোকসম্পাতকাল (এক্সপোজার টাইম) অনেকটাই সংক্ষিপ্ত করা সম্ভব হয়। দাগেরোচিত্রে ঋণাত্মক চিত্র তৈরি হয়, কিন্তু যেই রূপার তলের উপর চিত্র ধারণ করা হয়েছে তার সামনে অনুজ্জ্বল তল (যেমন কালো রঙের পর্দা) ধরে প্রতিফলন ঘটানো হলে রূপার পাতে ধারণকৃত চিত্র ধনাত্মক দেখায়। কাজেই দাগেরোচিত্র হলো অনুলিপি তৈরির সুযোগবিহীন একধরনের সরাসরি আলোকচিত্র ধারণ পদ্ধতি।

## তথ্যসূত্র

বিষয়শ্রেণী:আলোকচিত্রগ্রহণ
বিষয়শ্রেণী:ফরাসি উদ্ভাবন
লুর আদিবাসী

**লুর আদিবাসী** (ফার্সি:لر) ইরানের কয়েকটি নৃতাত্ত্বিক গোষ্ঠীর মধ্যে অন্যতম। ইরানের দক্ষিণ-পশ্চিম এলাকায় লুরিস্তান প্রদেশের পাহাড়ী এলাকায় এদের বসবাস।  এরা তিন সহস্রাধিক বৎসর প্রাচীন একটি জনগোষ্ঠী যারা কিলিম নামীয় শতরঞ্চি বয়নের জন্য বহুকাল যাবৎ খ্যাত। লু্র জাতি "লোর" নামেও পরিচিত। পারসিক, বখতিয়ারি, মাজেন্দ্রানি, গিলাকি, কুর্দি এবং অন্যান্য ইরানি আদিবাসী গোষ্ঠীর সাথে এদের সাদৃশ্য রয়েছে। লুররা সংখ্যায় প্রায় ২৬ লাখ। এরা কথা বলে লোরি ও ফার্সি ভাষায়। তবে বেশির ভাগ লুরির ভাষা লোরি(ফার্সি:لری, {{pron|loriː])। এটি একটি দক্ষিণ-পশ্চিম ইরানি ভাষা। এ ভাষার সাথে ফার্সি ভাষার সাদৃশ্য রয়েছে। তবে এটি মূলতঃ কুর্দি ভাষার জ্ঞাতি। লুরিরা প্রধানত বাস করে লোরেস্তান, খুজেস্তান, হামাদান, চাহারমহল, বখতিয়ারি, ইস্পাহান ও ইলাম এলাকায়। অন্যান্য ইরানির মতো জাগ্রোস পর্বতের আদিবাসী এবং মধ্য এশিয়া থেকে আসা ইরানি ভাষাগোষ্ঠীর উপজাতিগুলোর সাথে লুর জাতির মিশ্রণ রয়েছে। আর লোর ভাষার রয়েছে দুটি উপভাষা­ লোর-ই-বোগরগ্ (বৃহত্তর লোর) ও লোর-ই-কুচিক (ক্ষুদ্র লোর)। বেশির ভাগ লুর শিয়া মুসলমান। বিংশ শতাব্দীর সূচনালগ্নে বেশির ভাগ লুর ছিল যাযাবর, এদের বৃত্তি ছিল পশুপালন। এ সময় কিছু লুর খোররমাবাদ নগরে বসবাস করত। পাহলভি সরকার লুর জাতির একটি অংশকে বসতি স্খাপনে বাধ্য করেছিল। এ জন্য কয়েকবার প্রচেষ্টা গ্রহণ করা হয়। অবশ্য এ বিষয়ে রেজা শাহের অভিযান ব্যর্থ হয়। ইরানের শেষ শাহ মোহাম্মদ রেজা পাহলভিও লুরদের স্খায়ী বসতি স্খাপনে প্রচেষ্টা গ্রহণ করেছিলেন। তবে তিনি অল্প বলপ্রয়োগ করেন এবং স্খায়ী বসতি স্খাপনকারীদের অর্থসাহায্য দেন। তবে তিনি তার কাজ সম্পন্ন করে যেতে পারেননি কারণ ১৯৭৯ খ্রীস্টাব্দে তিনি ক্ষমতা হারান। ১৯৮০ দশকের মাঝামাঝি অনেক লুর লোরেস্তানের বিভিন্ন শহর ও গ্রামে বসতি স্খাপন করে ; অনেকে ইরানের প্রধান শহরগুলোয় চলে যায়।  এখনো অনেক লুর যাযাবর জীবনযাপন করে। শহরে বসবাসকারী লুর, বিশেষ করে বয়স্কদের মধ্যে এখনো যাযাবর জীবনের প্রভাব দেখা যায়। লুররা স্বাধীনচেতা ও অতিথিবৎসল। লুর নারীরাও যথেষ্ট স্বাধীনতা ভোগ করে।

## তথ্যসূত্র

## বহিঃসংযোগ
* লুর আদিবাসী গ্রন্থপঞ্জী

বিষয়শ্রেণী:ইরানের জাতিগোষ্ঠী
বিষয়শ্রেণী:পশ্চিম এশিয়ার আদিবাসী
বিষয়শ্রেণী:ইরানি নৃতাত্ত্বিক গোষ্ঠী
বিষয়শ্রেণী:ফর্স প্রদেশ
বিষয়শ্রেণী:মধ্যপ্রাচ্যের জাতিগোষ্ঠী
আর্মাডিলো

**আরমাডিলো** মাটিতে গর্ত খুগেঁ বসবাস করে এমন একটি প্রাণী। এটি ড্যাসিপোডিডি পরিবারভুক্ত স্তন্যপায়ী প্রাণী। ড্যাসিপোডিডি হচ্ছে সিনগুলাটা বর্গের একমাত্র অস্তিত্ববান পরিবার। এদের প্রধান বিশেষত্ব হচ্ছে দেহের উপরিভাগের বর্মসদৃশ শক্ত ত্বক। বাচ্চারা কোমল ত্বক নিয়ে জন্মগ্রহণ করে। এদের ত্বক শক্ত হতে কয়েক সপ্তাহ লেগে যায়।বর্তমানে প্রায় ১০টি গণে (জাত) ২০ প্রজাতির আরমাডিলো টিকে আছে। আরমাডিলোর দেহের গড় দৈর্ঘ্য ৭৫ সেন্টিমিটার। বৃহৎ আরমাডিলোর দৈর্ঘ্য ১ দশমিক ৫ মিটার এবং ওজন ৫৯ কেজি। এরা এদের ধারালো নখ দ্বারা বসবাসের জন্য গর্ত এবং খাবারের জন্য মাটি খোঁড়ে। আরমাডিলোর দর্শন ক্ষমতা খুবই দুর্বল। এদের পা খাটো হলেও এরা দ্রুত দৌড়াতে পারে। এদের সামনের পায়ে তিন থেকে পাঁচটি এবং পেছনের পায়ে পাঁচটি নখযুক্ত আঙুল রয়েছে। এদের দেহের বেড় বরাবর বলয় রয়েছে। বলয়ের সংখ্যা প্রজাতিভেদে বিভিন্ন। নয় বলয়যুক্ত আরমাডিলো নদীর ধারে আর্দ্র মাটিতে গর্ত খুঁড়তে পছন্দ করে। এদের দেহের উপরিভাগে বর্মসদৃশ শক্ত ত্বক বা খোল রয়েছে। কিন্তু দেহের নিচের অংশের ত্বক কোমল ও লোমযুক্ত। বর্মের মতো শক্ত ত্বক এদের আত্মরক্ষার কাজে লাগে। দক্ষিণ আমেরিকার তিন বলয়যুক্ত আরমাডিলো প্রতিরক্ষার জন্য এদের শক্ত ত্বকের ওপরই ভরসা করে। বিপদে পড়লে এরা দেহকে পাকিয়ে বলের মতো করে। নয় বলয়যুক্ত আরমাডিলো কোনো কারণে চমকে উঠলে শূন্যে লাফ দেয়। আরমাডিলো পানির নিচে প্রায় ৬ মিনিট ডুব দিয়ে থাকতে পারে। এদের বর্মের মতো শক্ত ত্বকের কারণে এরা পানিতে ডুবে যায়। তবে এরা পাকস্খলীকে বায়ু দ্বারা ফুলিয়ে দ্বিগুণ করে পানিতে সাঁতার কাটতে পারে।

## স্বভাব
আরমাডিলো নি:সঙ্গ প্রাণী। এরা কখনো অন্য প্রাপ্তবয়স্ক আরমাডিলোর সাথে গর্ত ভাগাভাগি করে না।
## খাদ্য
আরমাডিলোর খাবার প্রধানত নানারকম কীট এবং অন্যান্য অমেরুদণ্ডী প্রাণী। এদের কিছু প্রজাতি পিঁপড়া খেয়ে জীবন ধারণ করে।
## বংশবৃদ্ধি
আরমাডিলোর গর্ভধারণ সময় ৬০ থেকে ১২০ দিন এবং অধিকাংশ আরমাডিলো একত্রে চারটি বাচ্চা প্রসব করে। ৩ থেকে ১২ মাস বয়সে এরা প্রজনন ক্ষমতা অর্জন করে।

## চিত্রশালা

File:Amsterdam - Rembrandthuis - Armadillo from Rembrandt's cabinet of curiosities.JPG
File:En-us-armadillo.ogg

## তথ্যসূত্র

ইফফাত আরাঃ *জানার আছে অনেক কিছু*, ১৯৯৯, দেশ প্রকাশন, ঢাকা।

## বহিঃসংযোগ

* Photographs of armadillo rolling into a ball

বিষয়শ্রেণী:স্তন্যপায়ী প্রাণী
বিষয়শ্রেণী:দক্ষিণ আমেরিকার প্রাণিকুল
বিষয়শ্রেণী:উত্তর আমেরিকার প্রাণিকুল
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
বিষয়শ্রেণী:স্তন্যপায়ী পরিবার
শেনচেন

**শেনচেন** (; ফিনিন: Shēnzhèn; আ-ধ্ব-ব: [ʂə́n.ʈʂə̂n]; ) গণচীনের দক্ষিণ-পূর্বভাগের কুয়াংতুং প্রদেশের একটি প্রধান শহর। এটি মুক্তা নদীর ব-দ্বীপ মহানগর অঞ্চলের একটি অংশ গঠন করেছে। এর দক্ষিণ সীমানায় হংকং, উত্তর-পূর্বে হুইচৌ ও উত্তর-পশ্চিমে তুংকুয়ান শহরগুলি অবস্থিত। শহরটিকে উপপ্রদেশের মর্যাদা দেওয়া হয়েছে। বর্তমান শেনচেন শহরটির সীমানা প্রাক্তন পাওআন কাউন্টির সীমানার সাথে মিলে যায়। এর আগে এখানে একই নামের একটি বাজারভিত্তিক ছোট শহর ছিল, যেখানে কাওলুন-ক্যান্টন রেলপথের শেষ স্টেশনটি অবস্থিত ছিল।  ১৯৭৯ সালে শেনচেনকে সরকারীভাবে একটি নগরীর মর্যাদা দেওয়া হয়। ১৯৮০ সালে শেনচেনে চীনের সর্বপ্রথম বিশেষ অর্থনৈতিক অঞ্চল প্রতিষ্ঠা করা হয়। শেনচেনের ২০১৭ সালের প্রাক্কলিত জনসংখ্যা ছিল প্রায় ১ কোটি ৩০ লক্ষ। তবে শেনচেন পৌরসভা দলের সমিতির মতে শহরটিতে বিপুল সংখ্যক ভাসমান অনিবন্ধিত অভিবাসী লোক বাস করে, তাই শেনচেনের প্রকৃত জনসংখ্যা প্রায় ২ কোটি। ১৯৯০ ও ২০০০-এর দশকে শেনচেন বিশ্বের সবচেয়ে দ্রুত বর্ধনশীল নগরীগুলির একটি ছিল। পর্যটন নির্দেশিকা “লোনলি প্ল্যানেট” শহরটিকে ২০১৯ সালের পরিদর্শনযোগ্য ১০টি সেরা শহরের মধ্যে ২য় স্থান দান করেছে।
১৯৭৯ সালে চীনের অর্থনৈতিক সংস্কার ও উন্মোচন নীতি অবলম্বনের পর থেকে শেনচেনে সরাসরি বিদেশী বিনিয়োগ খুব দ্রুত বৃদ্ধি পায় এবং নগরীর অর্থনীতিতে গতিসঞ্চার হয়। বর্তমানে শহরটি সারা বিশ্বের মধ্য অন্যতম প্রধান প্রযুক্তিকেন্দ্র। অনেক গণমাধ্যমে এটিকে ভবিষ্যতের সিলিকন উপত্যকা নাম দেওয়া হয়েছে।

শেনচেন শহরে একটি শেয়ার বাজার আছে। এখানে অনেকগুলি বহুজাতিক ব্যবসা প্রতিষ্ঠানের প্রধান কার্যালয় অবস্থিত, যাদের মধ্যে জেএক্সডি, হাইটেরা, সিআইএমসি, এসএফ এক্সপ্রেস, শেনচেন এয়ারলাইনস, নেপস্টার, হাসি, ফিং আন ব্যাংক, টেনসেন্ট, জেডটিই, হুয়াওয়েই ও বিওয়াইডি উল্লেখযোগ্য। বিশ্ব অর্থনৈতিক কেন্দ্র সূচকে ২০১৮ সালে শেনচেনের স্থান ছিল ১২তম। শেনচেন বন্দরটি বিশ্বের ব্যস্ততম বাক্স বা কন্টেইনার বন্দরগুলির মধ্যে একটি।

## টীকা

## তথ্যসূত্র

*

বিষয়শ্রেণী:চীনের শহর
বিষয়শ্রেণী:শেনচেন
বিষয়শ্রেণী:চীনের বিশেষ অর্থনৈতিক অঞ্চল
কেমব্রিজ

**কেমব্রিজ** যুক্তরাজ্যের একটি শহর। এখানে বিখ্যাত কেমব্রিজ বিশ্ববিদ্যালয় অবস্থিত।

## তথ্যসূত্র

বিষয়শ্রেণী:যুক্তরাজ্যের শহর
বিষয়শ্রেণী:কেমব্রিজ
বিষয়শ্রেণী:ইংল্যান্ডের বরো
কেমব্রিজ ইউনিভার্সিটি প্রেস

**কেমব্রিজ ইউনিভার্সিটি প্রেস** যুক্তরাজ্যের কেমব্রিজ বিশ্ববিদ্যালয়ের প্রকাশনা সংস্থা।

## তথ্যসূত্র


বিষয়শ্রেণী:ক্যামব্রিজ ইউনিভার্সিটি প্রেস
বিষয়শ্রেণী:যুক্তরাজ্যের বই প্রকাশন কোম্পানি
বিষয়শ্রেণী:যুক্তরাজ্যের বই প্রকাশনা কোম্পানি
বিষয়শ্রেণী:যুক্তরাজ্যের বিশ্ববিদ্যালয় প্রকাশনা সংস্থা
স্ট্যানলি ওয়লপার্ট

** স্ট্যানলি ওয়লপার্ট** () (জন্ম ১৯২৭) একজন মার্কিন ইতিহাসবিদ যিনি ভারত ও পাকিস্তানের ইতিহাসের একজন বিশেষজ্ঞ। তিনি পেনসিলভেনিয়া বিশ্ববিদ্যালয় থেকে পিএইচডি ডিগ্রী লাভ করেন। বর্তমানে তিনি ক্যালিফোর্নিয়া বিশ্ববিদ্যালয়ের লস অ্যাঞ্জেলেস ক্যাম্পাসে অধ্যাপনা করছেন।

বিষয়শ্রেণী:১৯২৭-এ জন্ম
বিষয়শ্রেণী:মার্কিন ইতিহাসবিদ
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:ভারতের ইতিহাসবিদ
বিষয়শ্রেণী:দক্ষিণ এশিয়ার ইতিহাসবিদ
বিষয়শ্রেণী:২০১৯-এ মৃত্যু
বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
ডেভিড শেফার্ড (আম্পায়ার)

**ডেভিড রবার্ট শেফার্ড**, এমবিই (; জন্ম: ২৭ ডিসেম্বর, ১৯৪০ - মৃত্যু: ২৭ অক্টোবর, ২০০৯) ক্রিকেট বিশ্বের অন্যতম খ্যাতনামা আম্পায়ার হিসেবে পরিচিত ছিলেন। তিনি ইংল্যান্ডের ডেভোন কাউন্টির বাইডফোর্ড শহরে জন্মগ্রহণ করেন। তিনি ৯২ টেস্ট ম্যাচে আম্পায়ারিংয়ের দায়িত্ব পালন করেন। এছাড়াও তিনটি বিশ্বকাপ ক্রিকেট ফাইনালেও আম্পায়ার হিসেবে মনোনীত হয়েছিলেন।

## খেলোয়াড়ী জীবন
গ্লুচেস্টারশায়ারের সাবেক এই ব্যাটসম্যান ১৪ বছরের খেলোয়াড়ী জীবনে ২৮২টি ফাস্ট ক্লাস ম্যাচ খেলেছেন। তন্মধ্যে সেঞ্চুরি করেছেন ১২টি।

## আম্পায়ার জীবন
শেফার্ড তিনটি বিশ্বকাপ ফাইনালসহ ১৭২টি ওয়ানডে এবং ৯২টি টেস্টে আম্পায়ার হিসেবে দায়িত্ব পালন করেছেন। আম্পায়ার হিসেবে তিনি প্রথম-শ্রেণীর ক্রিকেটে অভিষিক্ত হন ১৯৮১ সালে। এরপর ১৯৮৩ সালের বিশ্বকাপে আন্তর্জাতিক ম্যাচে আম্পায়ার হিসেবে অভিষিক্ত হন। ১৯৮৫ সালে ক্রিকেট খেলার প্রধান স্তর টেস্ট ক্রিকেটে আম্পায়ার হিসেবে অভিষেক ঘটান এবং ক্রিকেটপ্রিয় সকলের হৃদয়-মন জয় করেন।

বিশ্বখ্যাত সাবেক আম্পায়ার ডেভিড শেফার্ড অক্টোবর ২৭, ২০০৯ তারিখে ৬৮ বছর বয়সে ফুসফুসের ক্যান্সারে আক্রান্ত হয়ে ডেভনে মারা যান।

## তথ্যসূত্র

## বহিঃসংযোগ

* David Shepherd - Daily Telegraph obituary

বিষয়শ্রেণী:ইংরেজ ক্রিকেটার
বিষয়শ্রেণী:১৯৪০-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:ইংরেজ ওডিআই ক্রিকেট আম্পায়ার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:ডেভনের ক্রিকেটার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
শিকাগো সান-টাইমস

***শিকাগো সান-টাইমস পত্রিকা*** মার্কিন যুক্তরাষ্ট্রের একটি দৈনিক পত্রিকা যা ইলিনয় অঙ্গরাজ্যের শিকাগো শহর থেকে প্রকাশিত হয়। ২০০৮ সালের বিশ্ব অর্থনীতির সংকটের ফলে পত্রিকাটির প্রচারসংখ্যা কমে যায় এবং ২০০৯ সালের মার্চ মাসে পত্রিকাটিকে দেউলিয়া ঘোষণা করা হয়। 
জেমস টাইরির নেতৃত্বাধীন শিকাগো অর্থ বিনিয়োগকারী গ্রুপ নগদ ২৬.৫ লাখ ডলারের বিনিময়ে শিকাগো সান-টাইমস পত্রিকাসহ সান টাইমস মিডিয়ার গ্রুপের অন্যন্য পত্রিকাগুলিকে ২৭ অক্টোবর, ২০০৯ তারিখে কিনে নেয়। 

## তথ্যসূত্র

বিষয়শ্রেণী:ইংরেজি দৈনিক পত্রিকা
বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:১৯৪৮-এ প্রতিষ্ঠিত প্রকাশনা
বিষয়শ্রেণী:পুলিৎজার পুরস্কার বিজয়ী সংবাদপত্র
বিষয়শ্রেণী:অলাভজনক সংবাদপত্র
বিষয়শ্রেণী:শিকাগোর সংবাদপত্র
হলুদ (রং)

**হলুদ**  এক প্রকারের বর্ণ, যা সোনা, মাখন ও পাকা লেবুতে দেখা যায়। মানব চোখের রেটিনার L ও M (দীর্ঘ ও মধ্য তরঙ্গদৈর্ঘ্যসংবেদী) কোনো কোষকে সমানভাবে উদ্দীপ্ত করে, কিন্তু S (হ্রস্ব তরঙ্গদৈর্ঘসংবেদী) কোনো কোষকে উদ্দীপ্ত করে না।। হলুদ রঙ-এর তরঙ্গদৈর্ঘ্য সাধারণত ৫৭০-৫৯০ ন্যানোমিটার হয়ে থাকে। লাল এবং সবুজ রঙের সংমিশ্রণে হলুদ রঙ পাওয়া যায়। হলুদ হল দেখার জন্য সব থেকে সহজতম রং।

## মাত্রা ও বৈচিত্র্য

File:Valencia market - lemons.jpg|স্পেনের ভ্যালেন্সিয়ার বাজারে লেবু
File:GoldNuggetUSGOV.jpg|একটি সোনালি নাগট
File:Hand-made butter.jpg|তাজা মাখন
File:Fried egg, sunny side up.jpg|একটি ভাজা ডিম
File:Chinese Buddhist Monks Ceremony Hangzhou.jpeg|চীনের বৌদ্ধ ভিক্ষু
File:Cabs.jpg|মার্কিন যুক্তরাষ্ট্রের নিউ ইয়র্ক সিটিতে ট্যাক্সিক্যাব
File:Zwei Bäume im Rapsfeld, blauer Himmel.jpg|রাইসরিষার ক্ষেত, জার্মানিতে
File:Saffron Crop.JPG|জাফরান
File:Turmeric-powder.jpg|হলুদ (মশলা)


## আরোও দেখুন

* রঙের তালিকা

## তথ্যসূত্র
* 
* 
* 
* 
* 
* 
* 
* 
* 
* 
* 

## নোট

বিষয়শ্রেণী:রং (নির্দিষ্ট বর্ণ)
বিষয়শ্রেণী:রং (বর্ণ)
বিষয়শ্রেণী:হলুদের বর্ণচ্ছটা
বিষয়শ্রেণী:ওয়েব রং
সুপারমডেল

[210px|thumb|[জিযেলি বিন্ডচিন, ২০০৫ থেকে বিশ্বের সবচেয়ে বেশি পারিশ্রমিকপ্রাপ্ত সুপারমডেল।]]

**সুপারমডেল** () অর্থ উচ্চতর পারিশ্রমিক গ্রহণকারী উঁচু শ্রেণীর ফ্যাশন মডেল। সাধারণত তাদের বিশ্বব্যাপী পরিচিতি থাকে, এবং বাণিজ্যিক মডেলিং-এ তারা অভিজ্ঞ। ১৯৯০-এর দশকের শেষের দিকে জনসংস্কৃতিতে এই শব্দটি জনপ্রিয় হয়ে ওঠে। সুপারমডেলরা সচারচর প্রথম শ্রেণীর ফ্যাশন ডিজাইনার ও ব্র্যান্ডগুলোর জন্য কাজ করে। তাদের লক্ষ-কোটি ডলারের চুক্তি, এন্ডোর্সমেন্ট ও ক্যাম্পেইন থাকে। তারা তাদের নিজের নামে পরিচিত থাকলেও, বিশ্বব্যাপী তাদের পরিচয়, তাদের মডেলিং পেশাজীবনের সাথেই সংশ্লিষ্ট। তারা বিভিন্ন ম্যাগাজিনে প্রচ্ছদ নারী হিসেবে বিভিন্ন ভঙ্গিমায় পোজ দেন। সুপারমডেল ক্লডিয়া শিফার বলেন, "সুপারমডেল হতে হলে একটি নারীকে একই সময় বিশ্বের সকল প্রচ্ছদে উপস্থিত থাকতে হবে, যেনো মানুষ মেয়েটিকে চিনতে পারে।" সুপারমডেলরা সচারচর ফ্যাশন শিল্পে নামের প্রথম অংশ দ্বারাই পরিচিত হন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:ফ্যাশন
বিষয়শ্রেণী:মডেলিং (পেশা)
বিষয়শ্রেণী:মডেল
গার্ল, ইন্টারাপ্টেড (চলচ্চিত্র)

***গার্ল, ইন্টারাপ্টেড*** () হচ্ছে ১৯৯৯ সালে মুক্তিপ্রাপ্ত একটি মার্কিন নাট্য চলচ্চিত্র। এর কাহিনী গড়ে উঠছে একজন কিশোরী ১৮ মাস একটি মানসিক স্বাস্থ্যকেন্দ্রে অবস্থানের ঘটনা নিয়ে। একটি সত্যিঘটনার ওপর ভিত্তি করে চলচ্চিত্রটি নির্মিত। আর ঘটনাটি ঘটেছিলো লেখক সুসানা কায়জেনের জীবনে। আর কায়জেনের লেখা আত্মকথন *[[গার্ল, ইন্টারাপ্টেড]]* থেকেই ছবিটির চলচ্চিত্ররূপ তৈরি হয়েছে। চলচ্চিত্রটি পরিচালনা করেছেন জেমস ম্যানগোল্ড, আর চলচ্চিত্ররূপ দিয়েছেন ম্যানগোল্ড, অ্যানা হ্যামিল্টন ফেলান, এবং লিসা লুমার। এছাড়া সঙ্গীত পরিচালনায় ছিলেন মাইকেল ড্যানা।

## লেখকের মতামত
চলচ্চিত্রটির মূল উপন্যাসের লেখক, সুসানা কায়জেন চলচ্চিত্রটির সমালোচনা করেন। তিনি পরিচালক ম্যানগোল্ডকে ‘উত্তেজিত বোকা’ বলে অভিযুক্ত করেন, কারণ হিসেবে তিনি উল্লেখ করেন যে, পরিচালক এমন কিছু প্লটের অস্তিত্ব ছবিটিতে এনেছেন মূল বইতে যার কোনো অস্তিত্বই নেই। উদাহরণস্বরূপ, লিসা, যাঁর সাথে সুসানা দৌড়াতেন—এই চরিত্রটিকে সুসানা সম্পূর্ণ কাল্পনিক বলে আখ্যায়িত করেন।

## পুরস্কার
* একাডেমি পুরস্কার
** সেরা পার্শ্ব অভিনেত্রী — অ্যাঞ্জেলিনা জোলি
* গোল্ডেন গ্লোব পুরস্কার
** সেরা পার্শ্বঅভিনেত্রী (চলচ্চিত্র) — অ্যাঞ্জেলিনা জোলি
* স্ক্রিন অ্যাক্টরস গিল্ড পুরস্কার
** সেরা পার্শ্ব অভিনেত্রী — অ্যাঞ্জেলিনা জোলি

## চিত্র ধারণ
যুক্তরাষ্ট্রের পেনসিলভ্যানিয়ার মেকানিশবার্গের প্রধান রাস্তাগুলোতে এই চলচ্চিত্রটি কাজ হয়। সেই সাথে হ্যারিসবার্গ শহরের হ্যারিসবার্গ স্টেট হসপিটালেও দৃশ্যধারণের কাজ হয়। মেকানিশবার্গকে বেছে নেওয়ার কারণ ছিলো, শহরটি এখনো অনেকটা পুরোনো ধাঁচের, এবং এর ঔষধের দোকানগুলো খুবই সাধারণ, নাম শুধু Drugs বা ঔষধ, এ সবকিছু ছবিটির জন্য প্রয়োজনীয় পুরোনোদিনের আবহ আনতে সহায়ক ভূমিকা রেখেছে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের জীবনীমূলক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:জেমস ম্যানগোল্ড পরিচালিত চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন জীবনীমূলক চলচ্চিত্র
বিষয়শ্রেণী:ঔষধ সম্পর্কিত চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:সাইকোপ্যাথ সম্পর্কে চলচ্চিত্র
বিষয়শ্রেণী:পেন্সিল্‌ভেনিয়ার পটভূমিতে চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:মার্কিন মনস্তাত্ত্বিক নাট্য চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৬৮-এর পটভূমিতে চলচ্চিত্র
বিষয়শ্রেণী:মনোরোগ হাসপাতালের পটভূমিতে চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
পুনর্ভবা নদী

**পুনর্ভবা** বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের দিনাজপুর জেলা, নওগাঁ জেলা, চাঁপাইনবাবগঞ্জ জেলা এবং  পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ২২৩ কিলোমিটার, গড় প্রস্থ ১০২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুনর্ভবা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭২।

## ব্যুৎপত্তি

thumb|চাঁপাইনবাবগঞ্জ জেলা রহনপুরে পুনর্ভবা নদী।
পুনর্ভবা নদীর প্রাচীন উৎস ব্রাহ্মণপুর বরেন্দভূমি। ১৭৮৭ খ্রীষ্টাব্দে হিমালয়ের বন্যায় প্রচণ্ড ভূমিধ্বসে সানুর নিকট এই নদীর পার্বত্য উৎসমুখ বন্ধ হয়ে যায়।

## উৎপত্তি এবং প্রবাহ পথ
বাংলাদেশে পুনর্ভবা নদী উত্তরবঙ্গে প্রবাহিত একটি গুরুত্বপূর্ণ নদী। এটির বর্তমান উৎপত্তিস্থল হচ্ছে ঠাকুরগাঁও জেলার ঠাকুরগাঁও সদর উপজেলার জগন্নাথপুর ইউনিয়নের বিলাঞ্চল বিলাঞ্চল। পতিত হয়েছে চাঁপাইনবাবগঞ্জ জেলার রহনপুরে মহানন্দা নদীতে।

দিনাজপুর শহর এই নদীর অববাহিকায় অবস্থিত। বর্তমানে মৃত ঘাঘরা, গাবুরা, কাঁচাই প্রভৃতি নদী এক সময় পুনর্ভবারই উপনদী ছিল। নদীর গতিপথ উত্তর থেকে দক্ষিণে বিস্তৃত। আত্রাই থেকে কয়েক কিলোমিটার পশ্চিমে পুনর্ভবার উচ্চতর গতিপথ। দক্ষিণ দিকে প্রবাহিত হওয়ার পর পুনর্ভবা ঢেপা নদীর সঙ্গে মিলিত হয়েছে, যা করতোয়া নদীর একটি শাখা নদী। দিনাজপুর শহরের ঠিক দক্ষিণে নদীটি পশ্চিম এবং পশ্চিম-কেন্দ্রীয় বরেন্দ্রভূমির মধ্য দিয়ে প্রবাহিত হয়েছে। এর নদীবিস্তৃত ভূমির প্রশস্ততা ৩ থেকে ৮ কিলোমিটার। চাঁপাইনবাবগঞ্জ জেলার রহনপুরের ঠিক দক্ষিণ দিকটি মহানন্দা নদীর সঙ্গে মিলিত হয়েছে। টাঙ্গন নদীর রয়েছে একটি সুরক্ষিত নদীবিস্তৃত ভৃমি, যা পর্বত পাদদেশীয় সমভূমি পর্যন্ত বিস্তৃত। কুলিক নদীর তীরবর্তী ভৃমি লক্ষণীয়ভাবে তরঙ্গায়িত। পুনর্ভবা নদী দিনাজপুর জেলার পশ্চিম সীমানার বহু কিলোমিটার জুড়ে বিস্তৃত। ভারতের মধ্য দিয়ে প্রবাহিত হয়ে মালদহ ও ন‌ওগাঁ জেলার সীমান্ত বরাবর বাংলাদেশের সীমান্তসংলগ্ন হয়ে প্রবাহিত হয়েছে ; অতঃপর চাঁপাইনবাবগঞ্জ জেলার রহনপুর রেলওয়ে স্টেশন এর পশ্চিমে এসে  মহানন্দা নদীর সাথে মিলিত হয়েছে। নদীটি জোয়ার ভাটা প্রভাবিত নয়।

## অন্যান্য তথ্য
পুনর্ভবা নদীটি জোয়ার-ভাটা প্রভাবিত নয়। পুনর্ভবা নদীর চারটি উপনদী রয়েছে, সেগুলো হলো ঢেপা নদী, টাঙ্গন নদী, কুলিক নদী এবং নাগরী নদী।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

 
 

বিষয়শ্রেণী:বাংলাদেশের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:ঠাকুরগাঁও সদর উপজেলা
বিষয়শ্রেণী:বিরল উপজেলা
বিষয়শ্রেণী:কাহারোল উপজেলা
বিষয়শ্রেণী:রংপুর বিভাগের নদী
সিনাই পর্বত

**সিনাই পর্বত** () (হিব্রু ভাষায়: הר סיני ,har sina'i), মিশরের একটি ধর্মীয় গুরুত্ববহ পর্বত। এটি মিশরের সিনাই উপদ্বীপের সেন্ট ক্যাথেরিন শহরে আবস্থিত। বেদুইনদের কাছে এটি হোরেব পর্বত, মুসা পর্বত, গাবাল মুসা তথা জাবাল মুসা (মুসার পর্বত) হিসেবেও পরিচিত ছিল।

সিনাই পর্বতের ধর্মীয় তাৎপর্য নানামুখী। সিনাই পর্বতের কথা কোরআনেরসূরা ত্বীনে বলা হয়েছে। হয়রত মুসা এই পর্বতের ওপর অবস্থানকালে নবুয়ত লাভ করেন।  এটি আরবের  বেদুইন এবং খ্রীষ্টানদেরও নিকটও একটি ঐতিহ্যবাহী অবস্থান।

## ভূগোল
 
সিনাই পর্বতটির উচ্চতা ২২৮৫ মিটার। এটি উচ্চতার দিক থেকে মিশরের কাতেরিনা পর্বতের পরই দ্বিতীয় স্থানে রয়েছে। কাতেরিনা পর্বতের উচ্চতা ২৬৩৭ মিটার এবং এটি প্রায় ৫ কিমি দক্ষিণ-পশ্চিমে আবস্থিত। পর্বতের উপরে উঠার জন্য দুইটি রাস্তা রয়েছে। প্রথম পথটি শিকেত এল বাশাইত হিসেবে পরিচিত। এটি অনেক লম্বা এবং খাড়া হয়ে উঠেছে। পায়ে অথবা স্থায়ী বেদুইনদের উটের সাহায্যে উপরে উঠা যায়। পায়ে হেটে উপরে উঠাতে প্রায় দুই ঘণ্টার মত লাগে। দ্বিতীয় পথটি শিকেত সাইদনা মুসা হিসেবে পরিচিত। এটি সরাসরি, তাড়াতাড়ি এবং আশ্রমের পিছে দিয়ে যায়। এই রাস্তাটি প্রায় ৩৭৫০ মিটার লম্বা।

## তথ্যসূত্র


## আরও দেখুন
* Biblical Mount Sinai
* সাইন্ট কাথেরিন শহর
* Archaeology
* জেবেল মুসা

বিষয়শ্রেণী:মিশরের পর্বত
বিষয়শ্রেণী:মুসা
বিষয়শ্রেণী:খ্রিস্টান তীর্থস্থান
বিষয়শ্রেণী:পবিত্র পর্বত
বিষয়শ্রেণী:হিব্রু বাইবেলের পর্বত
বিষয়শ্রেণী:মিশরের দর্শনীয় স্থান
ইয়াং কা'ই-হুই

**ইয়াং কা'ই-হুই** (৬ নভেম্বর, ১৯০১ – ১৪ নভেম্বর, ১৯৩০) মাও সে তুং-এর ২য় স্ত্রী। চ্যাংশায় শিক্ষক-প্রশিক্ষণ প্রতিষ্ঠানে মাও সে তুং-এর প্রিয় শিক্ষক ইয়াং চ্যাং-চি'র কন্যা। মাও ইয়াং কা'ই-হুইকে বিপ্লবী চিন্তাধারায় প্রভাবিত করেন এবং ১৯২০ সালে তাদের বিয়ে হয়।

## মৃত্যু
১৯৩০ সালে কুয়োমিনটাঙ বাহিনী তাকে গ্রেফতার করে। কমিউনিস্ট পার্টি ও মাও সে তুং-কে প্রত্যাখান করলে তিনি বাঁচতে পারবেন -- কুয়োমিনটাঙ -এর প্রস্তাব তিনি ঘৃণা সহকারে অস্বীকার করেন। এ বছরই তাকে প্রাণদণ্ডে দণ্ডিত করা হয়।

## তথ্যসূত্র

* স্নো, এডগার, *চীনের আকাশে লাল তারা*, র‌্যাডিক্যাল বুক ক্লাব, কলিকাতা, ১৯৮০, পৃ ৪৩৩

বিষয়শ্রেণী:১৯০১-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:মাও সেতুং পরিবার
আবেগ

**আবেগ**-কে সংজ্ঞায়িত করা কঠিন। আবেগকে অনেকে অনুভূতির সমার্থক ধরে নেয়। যদিও অনুভূতি শারীরিক/মানসিক দুটোই হতে পারে, আবেগ মূলতঃ মানসিক। এটা এমন একটি মানসিক অবস্থা যা স্বতঃস্ফূর্তভাবেই উদ্ভূত হয়; সচেতন উদ্যম থেকে নয়। এর সাথে মাঝে মাঝে শারীরিক পরিবর্তনও প্রকাশ পায়। সেক্ষেত্রে আবেগকে বলা যায় অনুভূতির উৎস। আবার শারীরিক ভাবে বলতে গেলে মসৃণ পেশী এবং বিভিন্ন গ্রন্থির কারণে শরীরের অন্তর্নিহিত পরিবর্তনই হল আবেগ৷ সামগ্রিকভাবে, চেতনার যে অংশ অনুভূতি বা সংবেদনশীলতার সাথে সরাসরি সম্পর্কযুক্ত তাকে আবেগ বলা যায়।
থাম্ব|কেন্দ্র|ষোলটি মুখ মানুষের আবেগ প্রকাশ করছে - চার্লস লে ব্রুনের পরে জে. পাস কর্তৃক রঙিন খোদাই করা, ১৮২১
আবেগ (Emotion) শব্দটি এসেছে ল্যাটিন শব্দ Emovere থেকে।
Morgan & King এর মতে আবেগ এর ৫ টি উপাদান থাকা দরকার। সেই উপাদান গুলো হচ্ছেঃ
১। আবেগের মানসিক বা আত্মনিষ্ঠ অনুভূতি।
২। শারীরিক উত্তেজনা।
৩। শরীর বৃত্তীয় ভিত্তি।
৪। মৌখিক, ভাষাগত এবং অঙ্গ সঞ্চালনমূলক বহিপ্রকাশ।
৫। সংশ্লিষ্ট প্রেশনামূলক অবস্থা।

আবেগ 

## তথ্যসূত্র


বিষয়শ্রেণী:মূল বিষয়ের নিবন্ধ
বিষয়শ্রেণী:লিম্বিক তন্ত্র
বিষয়শ্রেণী:ব্যক্তিনিষ্ঠ অভিজ্ঞতা
বিষয়শ্রেণী:মানব আচরণ
বাংলাদেশ উদীচী শিল্পীগোষ্ঠী

**বাংলাদেশ উদীচী শিল্পীগোষ্ঠী** (সংক্ষেপে - **উদীচী**) হচ্ছে বাংলাদেশের বৃহত্তম সাংস্কৃতিক সংগঠন। ১৯৬৮ সালের ২৯ অক্টোবর বিপ্লবী কথাশিল্পী সত্যেন সেন উদীচী গঠন করেন। পরবর্তী সময়ে  রণেশ দাশগুপ্ত, শহীদুল্লাহ কায়সার সহ একঝাঁক তরুণ উদীচীর সাথে সম্পৃক্ত হন। জন্মলগ্ন থেকে উদীচী অধিকার, স্বাধীনতা ও সাম্যের সমাজ নির্মাণের সংগ্রাম করে আসছে। উদীচী ’৬৮, ’৬৯, ’৭০, ’৭১ সালে বাঙালির সার্বিক মুক্তির চেতনাকে ধারণ করে গড়ে তোলে সাংস্কৃতিক সংগ্রাম। এ সংগ্রাম গ্রাম-বাংলার পথে-ঘাটে ছড়িয়ে পড়ে। ১৯৭১ সালে  উদীচীর কর্মীরা প্রত্যক্ষভাবে মুক্তিযুদ্ধে অংশ নেয়। দেশের সকল গণতান্ত্রিক,  মৌলবাদবিরোধী ও সাম্রাজ্যবাদবিরোধী সংগ্রামে এ সংগঠন বলিষ্ঠ ভূমিকা রেখে চলেছে।  বর্তমানে সারাদেশে উদীচীর তিন শতাধিক শাখা রয়েছে। দেশের বাইরেও ছয়টি দেশে শাখা রয়েছে উদীচীর। ২০১৩ সালে এই সংঠনটি দেশের দ্বিতীয় সর্বোচ্চ সম্মাননা একুশে পদক লাভ করে।

## বিভাগ ও শাখা
উদীচীর অধীনে সঙ্গীত, নাটক, নৃত্য, আবৃত্তি, চারুকলা, চলচ্চিত্র ও সাহিত্য বিভাগ কাজ করছে। বর্তমানে ৯১ সদস্য বিশিষ্ট কেন্দ্রীয় সংসদের তত্ত্বাবধানে দেশব্যাপী উদীচীর কর্মকাণ্ড পরিচালিত হচ্ছে। ঢাকা কেন্দ্রকে ভিত্তি করে ৭১টি জেলা সংসদ এবং জেলা সংসদের অধীনে ৩১৫টি শাখা রয়েছে। জেলা কমিটি সমূহ  ৪৭ সদস্য বিশিষ্ট এবং শাখা কমিটি সমূহ ২৫ সদস্য বিশিষ্ট। বর্তমানে উদীচীর সদস্য সংখ্যা প্রায় ১৫,০০০। বাংলাদেশ উদীচী শিল্পীগোষ্ঠীর কেন্দ্রীয় কার্যালয় ঢাকার ১৪/২ তোপখানা সড়ক (দোতলায়) অবস্থিত। এছাড়াও প্রবাসে যুক্তরাষ্ট্র, যুক্তরাজ্য, কানাডা ফ্রান্স, ও অস্ট্রেলিয়ায় উদীচীর ৬টি শাখা রয়েছে।

## কার্যক্রম
;নাটক
উদীচী প্রযোজিত মঞ্চনাটক সমূহের মধ্যে নরক গুলজার, মিছিল, ধলা গেরামের নাম, অভিশপ্ত নগরী, চিরকুমার সভা, বিবাহ উৎসব,বৌ বসন্তি, শুভ্র তিমির, চিলেকোঠার সেপাই, বৌ বসন্তি ও হাফ আখড়াই প্রধান। পথনাটকগুলির মধ্যে রয়েছে আরও মানুষ চাই, দিন বদলের পালা, রাজা রাজা খেল, মাদারীর খেল, তেভাগার পালা, রাজাকারের প্যাঁচালী, স্বাধীনতার সংগ্রাম, ইতিহাস কথা কও, তাঁতাল, সংগ্রামই সুন্দর ইত্যাদি। এর মধ্যে “ইতিহাস কথা কও” গীতি আলেখ্যটি বাংলাদেশের হাটে মাঠে ঘাটে শত সহস্রবার পরিবেশিত হয়েছে।

## কেন্দ্রীয় কমিটি নিয়ে বিরোধ
২০২৫ সালের ৬, ৭ ও ৮ ফেব্রুয়ারি উদীচীর ২৩তম জাতীয় সম্মেলন আয়োজন করা হয়েছিল। সম্মেলনের শেষ দিনে নতুন কেন্দ্রীয় কমিটি গঠন নিয়ে দুই পক্ষ তৈরি হয়। দুটি পক্ষই আলাদা করে দুটি কেন্দ্রীয় কমিটি ঘোষণা করে। উভয় পক্ষে অধ্যাপক বদিউর রহমানকে সভাপতি ঘোষণা করা হয়। তবে সাধারণ সম্পাদক পদে এক পক্ষে জামসেদ আনোয়ার তপন এবং আরেক পক্ষে বিদায়ী কমিটির সাধারণ সম্পাদক অমিত রঞ্জন দের নাম ঘোষণা করা হয়।

পরবর্তীতে ২০২৫ সালের ২০ জুন এক পক্ষের আয়োজনে উদীচীর ২৩তম জাতীয় সম্মেলনের অসমাপ্ত কাউন্সিল অধিবেশনে অধ্যাপক বদিউর রহমান বিনা প্রতিদ্বন্দ্বিতায় কেন্দ্রীয় সংসদের সভাপতি এবং প্রতিনিধিদের ভোটে অমিত রঞ্জন দে সাধারণ সম্পাদক ও বিমল মজুমদার কোষাধ্যক্ষ নির্বাচিত হন। মোট ৯১ সদস্যবিশিষ্ট কেন্দ্রীয় সংসদের ৮৭ জনকে এদিন নির্বাচিত করা হয়েছে। বাকি চারজনকে পরবর্তী সময় কো-অপ্ট বা অন্তর্ভুক্ত করার সুযোগ রাখা হয়েছে।

২০২৫ সালের ১৭ জুলাই উদীচীর সভাপতি বদিউর রহমান মারা যান।

## আরও দেখুন
* কলরব শিল্পীগোষ্ঠী
* সাইমুম শিল্পীগোষ্ঠী

## তথ্যসূত্র

## বহিঃসংযোগ
* উদীচী-এর প্রাতিষ্ঠানিক ওয়েবসাইট।
* বাংলাপিডিয়ায় উদীচী বিষয়ক নিবন্ধ।

বিষয়শ্রেণী:বাংলাদেশের সাংস্কৃতিক সংগঠন
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশ ভিত্তিক সাংস্কৃতিক সংগঠন
বিষয়শ্রেণী:একুশে পদক বিজয়ী
পিগমি

right|thumb|আফ্রিকার পিগমিদের সঙ্গে ইউরোপীয় অভিযাত্রী

**পিগমি** মধ্য আফ্রিকার একটি ক্ষুদ্র জাতিগোষ্ঠী যারা প্রধানত হ্রস্বকায় বলে বিশেষভাবে পরিচিত। বলা হয় এরা আফ্রিকার আদিমতম জাতিগোষ্ঠী। দক্ষিণ-পূর্ব এশিয়াতেও এদের অস্তিত্ব ছিল। ফিলিপাইনের ইয়েতা আদিবাসীরা মূলতঃ পিগমি। আন্দামান দ্বীপপুঞ্জেও পিগমিদের অস্তিত্ব আছে। এরা আছে পাপুয়া নিউগিনিতেও। পিগমি বলতে সাধারণভাবে হ্রস্বকায় যে কোন প্রাণী বোঝানো হলেও পিগমি মূলতঃ বামনাকৃতির জঙ্গলবাসী একটি সুপ্রাচীন মানবসম্প্রদায়। খ্রীস্টপূর্ব ২২৫০ সনের একটি চিঠিতে পিগমিদের উল্লেখ পাওয়া যায়। সভ্যতার ক্রমবিকাশের ধারায় বিংশ শতাব্দীরেত এই জাতিগোষ্ঠী বিলুপ্তির পথে। বর্তমানে সারা পৃথিবীতে পিগমিদের সংখ্যা ১ লক্ষের বেশি হবে না। এদের উচ্চতা সব্বোর্চ্চ সাড়ে চার ফুট হয়ে থাকে ; প্রাপ্তবয়স্ক আর শিশুর মধ্যে উচ্চতার তফাৎ করা তাই কঠিন। বিজ্ঞানীরা গবেষণা করে দেখেছেন, পিগমিদের এ খর্বাকৃতির কারণ হলো, শরীরের উচ্চতা বাড়ানোর জন্য যে ইনসুলিন জাতীয় আইজিএফ নামের উপাদানটি কাজ করে, পিগমিদের ক্ষেত্রে তা ঘটে না। এ কারণেই এরা ক্রস্বকায় হয়ে থাকে। জঙ্গলে পিগমিরা নিজেরাই ঘরবাড়ি তৈরি করে। তাদের ঘরবাড়িগুলোও আকারে-উচ্চতায় ছোট হয়। তারা গাছের ডাল বাঁকিয়ে ছোট ছোট কুঁড়েঘর তৈরি করে তাতেই বসবাস করে। জঙ্গলবা্সী এই আদিমানব শিকার করে জীবন ধারণ করে। আদিম মানুষের মতো দলবেঁধে পিগমিরা শিকারে যায় এবং বন্যপশু শিকার করে।। এরা সবচেয়ে পছন্দ করেন "বল্লু ডুকার" নামে এক ধরনের ছোট হরিণ। পিগমিরা শিকার ধরে জালে আটকে। এই জাল তৈরি করা হয় এনকুসা নামে এক ধরনের দৃঢ় গুল্ম দিয়ে। ফলে জালগুলো হয় খুবই শক্ত। পশু শিকারের সময় তারা কোমর সমান করে জালগুলো পেতে ছোট কাঠের টুকরা দিয়ে নিচগুলো ভালো করে আটকে তারপর শিকারকে তাড়িয়ে জালে এনে আটক করেন। শিকার যদি হাতি বা ওই ধরনের বড় আকৃতির কিছু হয়, তবে জালবন্দি অবস্থায় তীর মেরে দুর্বল করে দেওয়া হয়। শিকার নিয়ে তারা দলবেঁধে গ্রামে ফেরেন। এ সময় পিগমি নারীরা দলবেঁধে নাচে। তাদের বিশ্বাস, গর্ভাবস্থায় কোনো মহিলার সামনে এ শিকার ও শিকার-পরবর্তী উৎসব সৌভাগ্যের প্রতীক। পিগমি জাতিগোষ্ঠীরও দলনেতা থাকে আর এ দলনেতা নির্বাচিত হয় কঠিন পরীক্ষার মধ্য দিয়ে। দলনেতাকে তুখোড় শিকারি হতে হয়। এদের কয়েকটি উপজাতি হলো বাকা, মুবুতি এবং নিগ্রিতো। ক্যামেরুন, কঙ্গো এবং গ্যাবনের জঙ্গলে বাকা উপজাতির বাস। কঙ্গোতে মুবুতি প্রজাতির প্রায় ৩০-৪০ হাজার পিগমি আছে।

## বহিঃসংযোগ
* আফ্রিকান পিগমি সংস্কৃতি, সঙ্গীত, চিত্র

বিষয়শ্রেণী:মানব গোষ্ঠী
বিষয়শ্রেণী:আফ্রিকার জাতিগোষ্ঠী
বৈঁচি

**বৈঁচি** (), (দ্বিপদ নাম: *Flacourtia indica*)  বাংলাদেশে একধরনের বিলুপ্তপ্রায় এবং অপ্রচলিত ফল। এই ফল *কাঁটাবহরী*, *বুঁজ*, *ডুংখইর*
’পাইন্নাগুলা’ ইত্যাদি নামেও পরিচিত।

## বর্ণনা
বাংলাদেশে এই ফলের চাষ করা হয়না, ক্ষেতের পাশে ঝোপঝাড়ে বা পাহাড়ের ঢালে অযত্নে বৈঁচিগাছ বেড়ে ওঠে। দক্ষিণ এশিয়ার অনেক জায়গায় এ ফল জন্মে। বৈঁচি ফুল ক্ষুদ্র আকারের, হালকা পীত রঙের। সাধারণত শীতের শেষে ফাল্গুন-চৈত্র মাসে বঁইচিগাছে ফুল ধরে। পাঁচ পাপড়িযুক্ত ক্ষুদ্রাকৃতির ফুল। পুরুষ ও স্ত্রী ফুল আলাদা গাছে ফোটে। জ্যৈষ্ঠ মাস (এপ্রিল-জুন) থেকে ফল পাকতে শুরু করে। কাঁচা ফল গোলাকার সবুজ। পাকলে গাঢ় বেগুনি রং ধারণ করে। এর স্বাদ টক-মিষ্টি এবং কস।   বাংলাদেশের গ্রামের শিশুরা পাকা ফলের মালা বানিয়ে গলায় পরে থাকতে পছন্দ করে এবং মালা থেকে ফল ছিঁড়ে খায়। চট্টগ্রাম অঞ্চলে বৈঁচি ফলের শুদ্ধ বাংলা নাম নিয়ে বিভ্রান্তি  রয়েছে। চট্টগ্রাম এলাকায় এটি পাইন্নাগুলা নামে পরিচিত। বৈঁঁচি ও টিপাফল একই গণের উদ্ভিদ। 

## পুষ্টিগুণ
এতে প্রচুর পুষ্টি উপাদান আছে যার মধ্যে উল্লেখযোগ্য ক্যালসিয়াম ও ফসফরাস।

## ঔষুধি গুনাগুণ
দাঁতের গোড়া ফোলা, জন্ডিস ইত্যাদি রোগের চিকিৎসায় বৈঁচি ব্যবহৃত হয়।

## বিভিন্ন নাম

বৈঁচি ফল ও গাছটি নানা দেশে নানা নামে পরিচিত। মালয় ভাষায় *কেরকুপ কেচিল*, থাই ভাষায় *তা-খোপ-পা* এবং লাও ভাষায় *গেন*
, এবং তাগালোগ ভাষায় *বিতঙ্গল*, *বলং* ও *পাতুলান* নামে পরিচিত। আফ্রিকার কয়েক জায়গায় একে *কোকোউই* এবং শ্রীলংকায় *উগুরেসসা* নামে ডাকা হয়। ফ্রেঞ্চ ভাষায় এর নাম *প্রুনিয়ের দ্য মাদাগাস্কার* এবং *গ্রসে প্রুন দ্য কাফে*। এর জার্মান নাম *এচে ফ্লাকুর্তিয়ে*, স্প্যানিশ নাম *সিরুয়েলা গভের্নাদোরা* এবং বার্মিজ নাম *না-ইউ-ওয়ানি*। চট্টগ্রাম এর ভাষায় 'ফাইন্নেগুলো'

বৈঁচি গাছে কাঁচা ফল।|thumb|300px
বৈঁচি ফুল।|thumb|300px

## তথ্যসূত্র


## বহিঃসংযোগ
* GRIN Species Profile
* USDA Plants Profile
* Palm Beach County Cooperative Extension Service, Florida

বিষয়শ্রেণী:বাংলাদেশের ফল
বিষয়শ্রেণী:বাংলাদেশের ফুল
বিষয়শ্রেণী:বাংলার ফল
লারা ক্রফ্‌ট

থাম্ব|লারা ক্রফ্‌ট হিসাবে জর্জিয়ার কসপ্লে
**লারা ক্রফ্‌ট** () হচ্ছে একটি কাল্পনিক চরিত্র ও নায়িকা। ভিডিও গেম তৈরির প্রতিষ্ঠান ইডিওস ইন্টার‌্যাক্টিভ-এর তৈরিকৃত টুম্ব রেইডার-এর মূল নায়িকা হচ্ছে লারা ক্রফ্‌ট। এই জনপ্রিয় চরিত্রটির স্রষ্ঠা টবি গার্ড। লারা ক্রফ্‌টকে নিয়ে বিভিন্নরকম কমিক বই, উপন্যাস, এবং বেশকিছু অ্যানিমেটেড স্বল্পদৈর্ঘ্য চলচ্চিত্র তৈরি হয়েছে। এছাড়া অ্যাঞ্জেলিনা জোলি অভিনীত দুটো বিখ্যাত চলচ্চিত্রেও লারা ক্রফ্‌টকে দেখা যায়। ২০০৬-এ লারা ক্রফ্‌ট "সবচেয়ে সফল মানুষ ভিডিও গেম নায়িকা" ("most successful human video game heroine") হিসেবে ওয়াক অফ গেম-এ স্থান পায়। সেই সাথে গিনেস বিশ্ব রেকর্ডেও তাঁর নাম লিপিবদ্ধ হয়। ২০০৮-এর শেষদিকে এমএসএন লারা ক্রফ্‌টকে মারিও ও সনিক দ্য হেইজহগের পর তৃতীয় বিখ্যাত আইকনিক ভিডিও গেম চরিত্র হিসেবে আখ্যায়িত করে।

লারা সাধারণত উপস্থাপিত হয় একজন সুন্দর, বুদ্ধিমান, অ্যাথলেটিক, এবং ছন্নছাড়া জীবনযাপনকারী প্রত্নতত্ববিদ ও রোমাঞ্চপ্রিয় নারী হিসেবে, যে কিনা বিভিন্ন প্রাচীণ ও বিপজ্জনক মন্দিরে মন্দিরে অভিযান ও ধ্বংস করে বেড়ায়। সেই সাথে সে বিভিন্ন গোলকধাঁধার সমাধান ও বিভিন্ন দুস্কৃতিকারী, গ্যাংস্টার, বিপজ্জনক জীবজন্তু, কিংবদন্তি এবং অতিপ্রাকৃত সৃষ্টির মোকাবেলা করেl

## তথ্যসূত্র


## আরো পড়ুন
* Schleiner, Anne-Marie, "Does Lara Croft Wear Fake Polygons? Gender and Gender-Role Subversion in Computer Adventure Games" *[[Leonardo Journal|Leonardo]]*, Vol. 34, No. 3 (2001), pp.&nbsp;221–226.

## বহিঃসংযোগ

* Official ''Tomb Raider'' website

বিষয়শ্রেণী:ভিডিও গেমের নারী চরিত্র
বিষয়শ্রেণী:কল্পকাহিনীর চরিত্র
বিষয়শ্রেণী:মারপিটধর্মী চলচ্চিত্রের চরিত্র
বিষয়শ্রেণী:রোমাঞ্চকর চলচ্চিত্রের চরিত্র
বিষয়শ্রেণী:কাল্পনিক ইংরেজ ব্যক্তি
ইন্দিরা গান্ধীর গুপ্তহত্যা

[থাম্ব|300px| ইন্দিরা গান্ধী স্মৃতিস্থল; ১, [সফদরজঙ্গ রোড, নতুন দিল্লি। এখানেই নিহত হয়েছিলেন ভারতের প্রাক্তন প্রধানমন্ত্রী।]]
300px|থাম্ব| নিহত হওয়ার সময় এই পথ ধরেই হেঁটে যাচ্ছিলেন ইন্দিরা গান্ধী।
[300px|থাম্ব| নিহত হওয়ার সময় ইন্দিরা গান্ধীর পরিহিত শাড়ি এবং অন্যান্য ব্যবহৃত সামগ্রী; [নতুন দিল্লির ইন্দিরা গান্ধী স্মৃতি সংগ্রহশালায় সংরক্ষিত।]]

১৯৮৪ সালের ৩১ অক্টোবর, ভারতের তদনীন্তন প্রধানমন্ত্রী ইন্দিরা গান্ধী আততায়ীর গুলিতে নিহত হন। এই ঘটনা ভারতের ইতিহাসে ইন্দিরা গান্ধী হত্যাকাণ্ড নামে পরিচিত। শ্রীমতী গান্ধীর দুই শিখ দেহরক্ষী  সৎবন্ত সিংহ ও বিয়ন্ত সিংহ অপারেশন ব্লু স্টার চলাকালীন "স্বর্ণমন্দির" নামে পরিচিত শিখদের সর্বোচ্চ তীর্থ হরমন্দির সাহিবে সেনা অভিযানের প্রতিশোধকল্পে তাকে হত্যা করে।

## প্রেক্ষাপট

অপারেশন ব্লু স্টার হলো ইন্দিরা গান্ধীর নির্দেশনায় ভারতীয় সেনাবাহিনী কর্তৃক শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান। সরকারি সূত্র মতে কয়েকজন শিখ বিচ্ছিন্নতাবাদী পালিয়ে হরমন্দির সাহিবে আশ্রয় নেয়। তাদের ধরতেই সরকার এই অভিযান চালায়। অভিযান কালে এক পর্যায়ে সেনাবাহিনী মন্দিরটিতে আগুন ধরিয়ে দেয়। ফলে বিচ্ছিন্নতাবাদীসহ আরো ৪৯২ বেসামরিক ব্যক্তি নিহত হয় এবং মন্দিরটি ব্যাপক ক্ষতিগ্রস্ত হয়। এর পরই ভারত জুড়ে শিখ সম্প্রদায় ইন্দিরা গান্ধী সরকারের বিরুদ্ধে আন্দোলন-দাঙ্গা শুরু হয়ে যায়।

## হত্যাকাণ্ড
থাম্ব|এই স্থানেই ইন্দিরা গান্ধীর উপর গুলি করা হয়।
আইরিশ টেলিভিশনের জন্য নির্মীয়মান একটি তথ্যচিত্রের প্রয়োজনে ব্রিটিশ অভিনেতা পিটার উস্তিনভকে সাক্ষাৎকার দেওয়ার কথা ছিল শ্রীমতী গান্ধীব্বর। নতুন দিল্লির ১ নং সফদরজঙ্গ রোডস্থ প্রধানমন্ত্রীর বাসভবনের উদ্যানপথ ধরে হেঁটে যাচ্ছিলেন তিনি। সৎবন্ত ও বিয়ন্ত সিংহের দ্বারা রক্ষিত একটি ছোটো দরজার ভিতর দিয়ে যাওয়ার সময় তারা সরাসরি ইন্দিরা গান্ধীকে গুলি করে। বিয়ন্ত সিংহ ধার থেকে তিন রাউন্ড এবং সৎবন্ত সিংহ নিজের স্টেনগান থেকে তার প্রস্টেট লক্ষ্য করে ত্রিশ রাউন্ড গুলি ছোঁড়ে। অন্যান্য দেহরক্ষীরা বিয়ন্তকে ঘটনাস্থলেই গুলি করে হত্যা করে এবং সৎবন্তকে গ্রেফতার করে।

## মৃত্যু
গুলিচালনার অব্যবহিত পরেই শীঘ্রাতিশীঘ্র দিল্লির জেনারেল হাসপাতালে নিয়ে যাওয়া হয় শ্রীমতী গান্ধীকে। অস্ত্রোপচার করে তার শরীরের উনিশটি বুলেটের সাতটি বের করে নেওয়া হয়। কিন্তু গুলিচালনার এক ঘণ্টার মধ্যেই তার মৃত্যু হয়। ৩ নভেম্বর মহাত্মা গান্ধীর সমাধিস্থল রাজঘাটের নিকটস্থ *[[শক্তিস্থল]]* নামক স্থানে তার সৎকারক্রিয়া সম্পন্ন হয়।

## পরবর্তী ঘটনাসমূহ

পরবর্তী চার দিনে ব্যাপক হিংসাত্মক ঘটনায় প্রাণ হারান সহস্রাধিক শিখ। এই ঘটনা ঘটে মূলত দিল্লি ও তার পার্শ্ববর্তী অঞ্চলে। ইন্দিরা-হত্যার তদন্তের জন্য গঠিত জাস্টিস ঠক্কর কমিশন ষড়যন্ত্রের জন্য পৃথক তদন্তের পরামর্শ দেয়। সৎবন্ত সিংহ ও ষড়যন্ত্রকারী কেহার সিংহ মৃত্যুদণ্ডে দণ্ডিত হন। ১৯৮৯ সালের ৬ জানুয়ারি তাদের দণ্ডাদেশ কার্যকর করা হয়। সৎবন্ত সিংহই শেষ ব্যক্তি যাকে দিল্লির তিহার জেলে ফাঁসি দেওয়া হয়।

## আরও দেখুন
* ১৯৮৪-এ ভারতে শিখ গণহত্যা
* অপারেশন ব্লু স্টার
* ভারতীয় জাতীয় কংগ্রেস

## তথ্যসূত্র

বিষয়শ্রেণী:ভারতে গুপ্তহত্যা
বিষয়শ্রেণী:এশিয়ার ষড়যন্ত্র তত্ত্ব
বিষয়শ্রেণী:ভারতে অপরাধ
বিষয়শ্রেণী:ভারতীয় প্রজাতন্ত্রের ইতিহাস
বিষয়শ্রেণী:১৯৮৪-এ ভারত
বিষয়শ্রেণী:১৯৮৪-এর শিখবিরোধী দাঙ্গা
বিষয়শ্রেণী:১৯৮৪-এ ভারতে খুন
বিষয়শ্রেণী:খুনের শিকার নারী
বিষয়শ্রেণী:ইন্দিরা গান্ধী
বিষয়শ্রেণী:ইন্দিরা গান্ধী প্রশাসন
বিষয়শ্রেণী:গুপ্তহত্যার শিকার সরকারপ্রধান
বিষয়শ্রেণী:১৯৮৪-এ গুপ্তহত্যার শিকার রাজনীতিবিদ
লারা ক্রফ্‌ট: টুম্ব রেইডার

***লারা ক্রফ্‌ট: টুম্ব রেইডার*** () হচ্ছে *[[টুম্ব রেইডার (ধারাবাহিক)|টুম্ব রেইডার]]* নামক ভিডিও গেম ধারাবাহিকে চলচ্চিত্ররূপ।এটির পরিচালক সাইমন ওয়েস্ট এবং চলচ্চিত্রটিতে নাম ভূমিকায় অভিনয় করেছেন অ্যাঞ্জেলিনা জোলি, লারা ক্রফ্‌ট চরিত্রে। যুক্তরাষ্ট্রে ১৫ জুন, ২০০১-এ চলচ্চিত্রটি মুক্তি পায়।

চলচ্চিত্রটির ধারাবিহক দ্বিতীয় পর্ব *[[লারা ক্রফ্‌ট টুম্ব রেইডার: দ্য ক্রেডেল অফ লাইভ]]*, যা মুক্তি পায় ২০০৩ সালে।

## মুক্তি
### প্রাথমিক অবস্থান
এই ছবিটি সাধারণভাবে না-বোধক মন্তব্য লাভ করে, রটেন টম্যাটোস-এ এর মান ছিলো ১৯%, ১৪০ জন সমালোচকের মধ্যে ২৭ জন হ্যাঁ-বোধক মত প্রকাশ করেন, যার গড় দশে ৩.৯। সর্বসাধারণের ঐকমত্য হচ্ছে, "লারা ক্রফ্‌ট চরিত্রের জন্য অ্যাঞ্জেলিনা জোলি সম্পূর্ণ ঠিক আছে, কিন্তু সে ছবিটিকে কাণ্ডজ্ঞানহীন গল্প ও অ্যাকশন দৃশ্যগুলো থেকে বাঁচাতে পারে না, কারণ কোনো আবেগী প্রভাব এখানে ছিলো না"। একটি অপ্রত্যাশিত প্রশংসা পাওয়া যায় রজার এবার্টের কাছ থেকে। তিনি এই ছবিটিকে চারের মধ্যে তিন তারকা দেন।

### বক্স অফিস অবস্থান
*টুম্ব রেইডার*-এর অভিষেক হয় প্রথম দিন ৩৩৬ কোটি টাকা ব্যবসা করার মাধ্যমে। এটি প্যারামাউন্ট পিকচার্সের দ্বিতীয় বৃহত্তম ব্যবসা সফল অভিষেক, ও ২০০১ সালে চতুর্থ বৃহত্তম অভিষেক। এটি পূর্বের নারী প্রধান চলচ্চিত্র * [[চার্লি'স অ্যাঞ্জেলস (চলচ্চিত্র)|চার্লি'স অ্যাঞ্জেলস]]*-এর প্রথম দিন ২৮০ কোটি টাকা ব্যবসার রেকর্ড ভেঙে দেয়, এবং এটিই এখন পর্যন্ত ভিডিও গেমের চলচ্চিত্ররূপ করা চলচ্চিত্রগুলোর মধ্যে সবচেয়ে সফল; যার বিশ্বব্যাপী আয় ২,১০০ কোটি টাকা।

### পুরস্কার ও মনোনয়ন
এ চলচ্চিত্রে অভিনয়ের জন্য অ্যাঞ্জেলিনা জোলি গোল্ডেন র‌্যাস্পবেরি পুরস্কারে সবচেয়ে বাজে অভিনেত্রী (Worst Actress)-এর জন্য মনোনয়ন পান।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০১-এর চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আইসল্যান্ডে ধারণকৃত চলচ্চিত্র
বিষয়শ্রেণী:রাশিয়ার পটভূমিতে চলচ্চিত্র
বিষয়শ্রেণী:হার্টফোর্ডশায়ারে ধারণকৃত চলচ্চিত্র
বিষয়শ্রেণী:পাইনউড স্টুডিওজে ধারণকৃত চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:মিশরের পটভূমিতে চলচ্চিত্র
বিষয়শ্রেণী:ইংরেজি ভাষার মারপিটধর্মী অভিযান চলচ্চিত্র